Պայմանավորվեցինք հետագայում էլ խթանել ռուս եւ հայ գործարարների գործունեությունը, մասնավորապես արդյունաբերական կոոպերացիայի բնագավառում։ Այդտեղ կան լավ հեռանկարներ, ինչպես նաեւ էներգետիկայի եւ բանկային ոլորտներում համագործակցության առումով։ Անդրադարձանք տրանսպորտային ինֆրակառուցվածքների խնդրին, եւ հուսադրող է այն, որ Կովկաս-Փոթի նավահանգիստների միջեւ առաջին լաստանավը այսօր անցել է՝ ներկրելով ցորեն Վրաստանի համար։ Ապագայում այն նախատեսվում է օգտագործել նաեւ Հայաստանի համար եւ, հուսով ենք, որ այդ կապը կգործի տարածաշրջանի բոլոր երկրների օգտին` ներգրավելով միաժամանակ մասնավոր ներդրումներ։